
Z A P I S N I K
19. sjednice Vijeća Mjesnog odbora Trnava
održane 20. prosinca 2022. 
u sjedištu Mjesnog odbora, Resnički put 1A
s početkom u 19:00 sati

NAZOČNI ČLANOVI VIJEĆA: Ivan Vrgoč, Stipo Davidović, Zvonimir Božić, Saša Sumajstorčić, Damir Perica, Silvana Vučković i Marina Marunić.

NENAZOČNI ČLANOVI VIJEĆA: Kristijan Iličić i Nikola Vratarić.

OSTALI NAZOČNI:
-Silvestar Smrekar, stručni referent za rad tijela mjesne samouprave.

Predsjedava Ivan Vrgoč, predsjednik Vijeća.

Zapisnik vodi Silvestar Smrekar.

	Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

	Bez rasprave, Vijeće prihvaća tekst zapisnika 18. sjednice Vijeća, održane 17. studenoga 2022, bez izmjena.

	Na prijedlog predsjednika Vijeće jednoglasno  utvrđuje


D N E V N I   R E D

1. Iskazivanje interesa za otkup nekretnine u vlasništvu Grada Zagreba-zk.č.br. 2326/1 k.o. Resnik- donošenje zaključka
1. Zahtjev za postavom prometnog ogledala na Škurinjskog puta na Resnički put-donošenje zaključka
1. Pitanja i prijedlozi


Ad 1. Iskazivanje interesa za otkup nekretnine u vlasništvu Grada Zagreba-zk.č.br. 2326/1 k.o. Resnik.

U raspravi sudjeluju: Ivan Vrgoč, Stipo Davidović i Marina Marunić.

Vijeće s 4 glasa „za“ 2 „protiv“ i 1 „suzdržanim“ glasom donosi



ZAKLJUČAK
o iskazivanju interesa za otkup nekretnine u vlasništvu Grada Zagreba-zk.č.br. 2326/1 k.o. Resnik


1. [bookmark: _GoBack]Vijeće je zaprimilo iskaz interesa od Tomislava Horvata iz I. Trnave 61a, Zagreb,  za otkupom nekretnine uz DV „Jabuka“, i to  zk.č.br. 2326/1 k.o. Resnik površine 1224 m² uz svoju gospodarsku zgradu –zk.č.br.2325 k.o. Resnik (tj. sukladno katastarskim podacima k.č.br. 1307 k.o. Resnik. Otkupom predmetnog Gradskog zemljišta stvorio bi uvjete da izgradi poslovno-stambenu zgradu u koju bi smjestio novu moderniziranu radionicu, te na taj način osigurao egzistenciju i stambeni prostor svojoj obitelji, a potencijalno otvorio i nova radna mjesta. Ako Grad Zagreb i DV „Jabuka“ imaju potrebe za proširenjem svojih kapaciteta, spreman je ponuditi u najam Gradu Zagrebu poslovni prostor u budućoj poslovnoj zgradi za potrebe vrtićkih grupa. Uzevši u obzir sve navedeno, iskazuje interes za otkup predmetnog zemljišta te moli da nadležna gradska tijela pokrenu zakonom predviđen postupak za prodaju predmetne nekretnine u vlasništvu Grada Zagreba. 

1. Vijeće smatra iskaz interesa za otkupom opravdanim te daje podršku za otkupom navedene nekretnine.

1. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 2. Zahtjev za postavom prometnog ogledala na Škurinjskog puta na Resnički put.

U raspravi sudjeluju: Ivan Vrgoč, Silvana Vučković i Marina Marunić.

Vijeće jednoglasno donosi


ZAKLJUČAK
o prijedlogu građana za postavljanje prometnog ogledala 
na lokaciji spoja Škurinjski put (izlaz) na Resnički put 
zbog nepreglednosti prometovanja


1. Vijeće je razmotrilo zahtjev Viječnice Silvane Vučković, za postavom prometnog ogledala na lokaciji spoja Škurinjski put (izlaz) na Resnički put, zbog nepreglednosti  prometovanja, te isti zahtjev smatra opravdanim.

1. Ovaj zaključak dostavlja se Vijeću Gradske četvrti  Donja Dubrava na daljnje postupanje.






Ad 3. Pitanja i prijedlozi 

	
Budući da se nitko nije javio za riječ predsjednik zatvara točku dnevnog reda i zaključuje sjednicu.
Dovršeno u 20:00 sati.

KLASA: 024-08/22-003/2555
URBROJ: 251-13-11-4/006-22-2
Zagreb, 20. prosinca 2022.

Zapisnik sastavio:							         Predsjednik
Silvestar Smrekar        						Vijeća Mjesnog odbora
                                     						           Trnava
                                                                                                                  
                                                                                                                   Ivan Vrgoč       
                                                               




